laion/Wikipedia-Exotic huggingface dataset:
Pragmaatika

Pragmaatika on semiootika haru, mis uurib märkide suhet tõlgendajatega, ning seda, kuidas kontekst mõjutab tähendust. Keeleteaduse haruna uurib pragmaatika keele kasutamist ning keelelist tegevust. Termini võttis kasutusele Charles Morris (1938), kes defineeris pragmaatika ühena semiootika kolmest harust süntaktika ja semantika kõrval. Pragmaatika pidi uurima "märkide suhet tõlgendajatega". Nagu teistegi semiootika harude puhul, eristas ta pragmaatika raames "puhtaid uuringuid" (metakeele väljatöötamist) ning "kirjeldavaid uuringuid" (metakeele rakendamist konkreetsete märkide ja nende kasutuste kirjeldamiseks. Pragmaatikareegli näitena mainis ta seda, et näiteks konkreetsed hüüdsõnad ja käsud esinevad ainult teatud tingimustel, mis puudutavad keelekasutajaid. Pragmaatika uurimisvaldkonna piiritles ta nii: "Pragmaatika piisavalt täpne kirjeldus on öelda, et ta tegeleb semioosi biootiliste aspektidega, s.o kõikide psühholoogiliste, bioloogiliste ja sotsioloogiliste nähtustega, mis märkide funktsioneerimisel esinevad." Sõna "pragmaatika" on Morrise määratletud mõttes ka hiljem kasutatud, kuid seda kasutatakse ka hoopis kitsamas mõttes. Rudolf Carnap (1938) määratles pragmaatika nii: "Kui mingis uurimises sõnaselgelt viidatakse kõnelejale, või üldisemalt väljendudes, keelekasutajale, siis me paigutame selle pragmaatika valdkonda. (...) Kui me abstraheerume keelekasutajast ning analüüsime üksnes väljendeid ja nende designaate, siis me oleme semantika valdkonnas. Ja lõpuks, kui me abstraheerume ka designaatidest ning analüüsime ainult väljenditevahelisi suhteid, siis me oleme (loogilises) süntaksis." See tähendus on laiemalt käibele läinud. Hiljem hakkas Carnap samastama pragmaatikat Morrise mõttes deskriptiivse semiootikaga üldse, seega loomulike keelte (mitte loogiliste keelte) uurimisega. Samuti on ta nimetanud puhtaks pragmaatikaks uskumuse, lausungi ja intensiooni mõiste ning nendevahelise seose uurimist. David Crystali järgi uurib pragmaatika keelt kasutaja seisukohalt. Tähelepanu pööratakse sellele, millised keelelised vahendid kõnelejad valivad ja millised keelekasutuslikud piirangud kehtivad ühes või teises situatsioonis. Mey, J.L. (2006). "Pragmatics: Overview". Encyclopedia of Language & Linguistics. Lk 51–62. DOI:10.1016/B0-08-044854-2/00306-0. ISBN 9780080448541. Morris 1938: 6. Morris 1938: 108. Levinson 1983: 1. Levinson 1983: 1–2. David Crystal. A dictionary of Linguistics and Phonetics, Oxford: Blackwell, 2005. Charles Morris. Foundations of the theory of signs. – Otto Neurath, Rudolf Carnap, Charles Morris (toim). International Encyclopedia of the Unified Language I, University of Chicago Press: 1938, 77–138. Ümbertrükk raamatus: Charles Morris. Writings on the general theory of signs, Mouton: 1971. Stephen C. Levinson. Pragmatics, Cambridge University Press 1983, 2000. Google'i raamat
Sõltuvusaine

Sõltuvusaine on psühhoaktiivsete omadustega aine, mida kasutatakse mõnutunde tekitamiseks. RHK-10-s on eristatud järgmised sõltuvusained: alkohol opioidid kannabinoidid rahustid või uinutid kokaiin mitmesugused stimulaatorid hallutsinogeenid tubakas (vt suitsetamine) lenduvad lahustid sõltuvus (narkoloogia) Villu Zirnask "Jaanus Harro: keelaks nii palju, kui ühiskond välja kannatab" Eesti Päevaleht, 27. november 2010
Sylvestre Ntibantunganya

Sylvestre Ntibantunganya (sündinud 8. mail 1956) on Burundi poliitik. Ta oli president 1994–1996. Ta on rahvuselt hutu.
Liugehõõrdetegur

Liugehõõrdetegur (tähis μ) on füüsikas kahe pinna kokkupuutumisel liughõõrdumist iseloomustav tegur, mis sõltub mõlema pinna karedusest ja materjalist ning määratakse eksperimentaalsel teel. μ=Fh/Fn
Harf

Harf on näppekeelpill, millel on enamasti 47 keelt ja diapasoon kuus ja pool oktavit. Harfi kõlakast laieneb ülevalt alla madalamate keelte suunas. Pilli kaela (lookleva ülaosa) küljes asuvad häälestusvirblid ja kettad keelte pikkuse muutmiseks. Sammas on instrumendi toetamiseks, selle sees asub pedaale ja kettaid ühendav mehhanism. Harfi mängitakse istudes, nii et pill toetub mängija õlale. Vasaku käega mängitakse madalamaid, parema käega kõrgemaid keeli. Heli järelkõla summutatakse vajadusel peopesaga. Pilli jala sees on seitsme pedaaliga mehhanism. Iga pedaaliga saab kõrgendada talle vastavat astet oktavi seitsmest helist (keelest) kõikides oktavites pool- või täistooni võrra. Tõenäoliselt leiutati harf sõltumatult mitmes maailma piirkonnas juba esiajal. Sageli on öeldud, et harfi leiutamisele võis kaasa aidata pinguletõmmatud vibunööri tinistamine. Üks harfitüüp, vibuharf, ongi sisuliselt vibu, millele on kinnitatud kõlakast ja mitu keelt. Selleks, et harfile oleks võimalik kinnitada rohkem keeli, hakati hiljem harfe tegema mitte ühest, vaid kahest puutükist, mis ühest otsast omavahel kinnitati. Seda harfitüüpi nimetatakse nurkharfiks. Harfide vanimad kujutised kunstis pärinevad Vana-Egiptuse 6000 aastat tagasi (need olid eessambaga)[viide?] ja Pärsiast 5000 aastat tagasi. Näppekeelpille on traditsiooniliselt mainitud ka Piiblis, eriti seoses kuningas Taavetiga, kuid vastava heebrea sõna "nevel" tähendus on teadmata: see võib tähendada ka lüürat, lautot või isegi flööti. Sellele segadusele on kaasa aidanud asjaolu, et ajalooliselt on ingliskeelne sõna harp tähistanud mitte üksnes harfi, vaid enam-vähem iga keelpilli, mida ei mängita poognaga, alates parmupillist (jew's harp) ja suupillist (french harp) kuni orelini välja. Sageli on mõistlik ingliskeelne harp tõlkida kandleks. Vanad kreeklased tundsid küll mitut sorti kolmnurkharfe (trigonon, sambuuk), kuid omaseks see pill neile ei saanud. Nad eelistasid lüürat. Lääne-Euroopasse jõudis harf 8. sajandil mauride kaudu, kes sel ajal Pürenee poolsaare vallutasid. Aafrika rahvamuusikas kasutatakse mitut sorti harfe, nii vibu- kui ka nurkharfe. Aafrika harfid on eessambata. Peale selle on Aafrikas eurooplase jaoks veidraid pille, näiteks Lääne-Aafrikast pärit kora, mida sageli kirjeldatakse harflautona. Harf on kujutatud Iirimaa vapil. Harfimängijate loend "Antiigileksikon", I kd., lk. 176
Analoogseade

Analoogseade on aparaat, mis mõõdab ja/või kasutab analoogsignaali. Mõõdetud analoogsignaali väärtused võivad olla seejuures piiritletud. Analoogseadmeteks on näiteks voltmeeter ja ampermeeter. digitaalseade
Cyprien Ntaryamira

Cyprien Ntaryamira (6. märts 1956 – 6. aprill 1994) oli Burundi president veebruarist aprillini 1994. Ta hukkus lennuõnnetuses. Ta oli rahvuselt hutu. Foto
Viiekroonine pangatäht

Need 5-kroonised pangatähed võeti kasutusele 1992. aasta rahareformiga. Leping nende pangatähtede trükkimiseks sõlmiti Inglismaal Thomas De La Rue & Co Ltd-s 10. mail 1991. Pangatähe on kujundanud Vladimir Taiger, selle suurus on 140 × 69 mm ja põhivärv on oranž. Kupüüri esiküljel on kujutatud Eesti maletaja, rahvusvahelise suurmeistri ja maleteoreetiku Paul Kerese büsti. Tagaküljel on vaade Narva Hermanni ordulinnusele, Narva jõele ja Jaanilinna kindlusele. Kui pangatähele trükitud aastaarv välja arvata, siis on 1991. ja 1992. aasta kupüürid täpselt ühesugused. 1994. aasta kupüüri üldine kujundus on sama, kuid trükkimisel on kasutatud uusi värve ja lisatud on turvaelemente. Kolme lõviga vesimärk on rahatähtedel nähtav nii kupüüre vastu valgust hoides kui ka horisontaalasendis. Vesimärk on poolitatud ning asub rahatähe servades; rahatähti läbib turvaniit; portreed on trükitud rahatähtede põhitooniga toon-toonis ning nende esiküljel on sõrmega kombatavad reljeefsed pinnad; rahatähtedel on seerianumbrid. All vasakul olev horisontaalasendis number on musta värvi ja paremal serval vertikaalasendis olev erinevate nominaalväärtuste puhul erinevat tooni; rahatähte valguse suhtes nurga all hoides on rosetil näha rahatähe nominaalväärtus. Alates 1994. aastast on lisaks eelloetletule kasutusel järgmised turvaelemendid: Uut tüüpi seerianumber rahatähe paremal serval (numbrid suurenevad ülevalt allapoole); Hoides pangatähte vastu valgust, katavad tagaküljele trükitud kujundid esiküljel oleva kujundi vabad osad; Rahatähel on kasutatud hõbevärvi. 1993. aasta 5-kroonine münt 1994. aasta 5-kroonine münt Eesti kroon Eesti Panga presidendi määrus 1994. aasta 5-krooniste pangatähtede käibelelaskmiseks (RTL, 10.07.1997, 103, 609) Eesti Panga rahatähtede veebileht Eesti Pank: 5 kroonine Eesti rahatäht
Sylvie Kinigi

Sylvie Kinigi (sündinud 1952 Bujumbura provintsis Mugoyis) on Burundi poliitik, kes oli ajutine president ja peaminister 1993–1994. Ta on rahvuselt tutsi. Foto
Metamorfoosid

"Metamorfoosid" ("Metamorphoses") on Ovidiuse luuleteos, mis sisaldab lugusid põhiliselt vanakreeka mütoloogiast. Igas loos leiab aset mingi muundumine ehk metamorfoos. "Metamorfoosid" on ka Apuleiuse raamatu "Kuldne eesel" teine pealkiri. Tõlked Ovidiuse "Metamorfoosidest"
Melchior Ndadaye

Melchior Ndadaye (28. märts 1953 – 21. oktoober 1993) oli Burundi esimene demokraatlikult valitud president 1993. aasta 10. juulist kuni 21. oktoobrini, rahvuselt hutu. Ta rööviti ja tapeti vähem kui neli kuud pärast presidendiks saamist tutsi mässuliste korraldatud riigipöörde käigus. Tema tapmine oli Burundi kodusõja ajendiks.
So Boic A. P. I.

So Boic A. P. I. oli Võrust pärit eesti punkansambel aastatel 1993–1998. Olav Orgla 14.12.1973 – 01.03.2005 (Väikepunk – E) – laul Ander Palo (Hai) – kitarr Heiki Lepist – basskitarr Indrek Kahar – trummid
Jean-Baptiste Bagaza

Jean-Baptiste Bagaza (29. augustil 1946 Rwanda Murambi – 4. mai 2016 Brüssel) oli Burundi poliitik. Ta oli Burundi president 1976–1987. Ta oli tutsist ohvitser. Sai võimu sõjaväelise riigipöördega 1976. aastal. Aeti riigist minema Pierre Buyoya poolt aastal 1987. Pärast seda elas (1987–1993 Ugandas). Kui Buyoya teise riigipöörde kavandamise eest ta koduaresti pani, põgenes ta 1998. aastal taas Ugandasse. Naasis riiki juunis 2002, lubades parandada Burundi, Aafrika ühe vaeseima riigi majandust. Vabastati pärast kuue kuu pikkust koduaresti 4. aprillil 2003.
Eesti Ringhäälingumuuseum

Eesti Ringhäälingumuuseum on 29. aprillil 1999 Eesti Ringhäälingute Liidu, Eesti Raadio, Eesti Televisiooni, Eesti Ringhäälingu Saatekeskuse AS-i ja Türi Linnavalitsuse asutatud mittetulundusühing. Ringhäälingumuuseum asub Türi linnas ja tegutseb aadressil Vabriku puiestee 1 samas hoones Türi muuseumiga. Koduleht "Ringhäälingumuuseumi juht: momendil toimuv on hetke pärast juba ajalugu" ERR menu, 25. aprill 2024
Henrique Rosa

Henrique Pereira Rosa (16. jaanuar 1946 Bafatá – 15. mai 2013 Porto) oli Guinea-Bissau poliitik. Ta oli Guinea-Bissau ajutine president aastast 2003 pärast riigipööret, millega kukutati eelmine president Kumba Ialá. Varem oli ta ärimees. Riigipeaks nimetas ta sõjaväelaste määratud komitee, mida juhtis Veríssimo Correia Seabra. Henrique Rosa ei tahtnud seda kohta algul vastu võtta. Uus president valiti märtsis 2005. http://www.asemana.publ.cv/spip.php?article40652
Laine levimiskiirus

Laine levimise kiirus ehk laine kiirus väljendab kiirust, millega laine (või selle punkt) mingis keskkonnas edasi liigub. Eristatakse faasikiirust ja rühmakiirust. Faasikiirus on laine fikseeritud faasi (nt laineharja) levimise kiirus. Levimiskiiruse all mõeldaksegi enamasti monokromaatilise laine (siinuslaine) faasikiirust. Rühmakiirus iseloomustab lainerühma (lainepaketi) amplituude järgiva mähisjoone liikumist. Laine liikumist saab kirjeldada ka lainefrondi liikumise kiiruse kaudu. Võib rääkida ka signaalikiirusest, mis kirjeldab laine poolt kantava informatsiooni liikumise kiirust. ENE 5. köide, 1990
Delirium tremens

Delirium tremens ehk joomahullus on alkoholismi puhul esinev võõrutusseisund. Kui alkoholismihaige ei saa joomasööstu käigus enam mingil põhjusel uut alkoholiannust, võib tal areneda välja paari päeva kuni kuu aja möödudes psühhootiline seisund. Mõnikord tekkib delirium tremens ka joomasööstu käigus. Tüüpilised on tõelised nägemishallutsinatsioonid. Lisaks psüühilistele häiretele kaasuvad ka kehalised häired. Raskematel juhtudel võib patsiendi teadvuse selgus olla sellisel määral häiritud, et temaga ei ole võimalik saavutada sisulist kontakti – professionaalne või mussiteeriv deliirium. Ravitakse alkohoolset deliiriumi detoksikatsioonivahendite ja antipsühhootikumidega. Tänapäeval on alkohoolse deliiriumi raviefekt üsna hea. Märgatav suremus esineb professionaalse deliiriumi korral. Mussiteeriva deliiriumi korral on prognoos elule üsna halb.
779

779. aasta Sajandid: 7. sajand - 8. sajand - 9. sajand Aastakümned: 720. aastad 730. aastad 740. aastad 750. aastad 760. aastad - 770. aastad - 780. aastad 790. aastad 800. aastad 810. aastad 820. aastad Aastad: 774 775 776 777 778 - 779 - 780 781 782 783 784 ... ... ...
778

778. aasta Sajandid: 7. sajand - 8. sajand - 9. sajand Aastakümned: 720. aastad 730. aastad 740. aastad 750. aastad 760. aastad - 770. aastad - 780. aastad 790. aastad 800. aastad 810. aastad 820. aastad Aastad: 773 774 775 776 777 - 778 - 779 780 781 782 783 ... ... ...
777

777. aasta Sajandid: 7. sajand - 8. sajand - 9. sajand Aastakümned: 720. aastad 730. aastad 740. aastad 750. aastad 760. aastad - 770. aastad - 780. aastad 790. aastad 800. aastad 810. aastad 820. aastad Aastad: 773 774 775 776 - 777 - 778 779 780 781 782 783 ... ... ...
Joomasööst

Joomasööst on alkoholismihaigetel esinev mitmepäevane või -nädalane regulaarne alkoholi tarvitamine. Alkoholi tarvitatakse kuni saabub keskmise või raske astmega joove. Pidev niinimetatud tipsutamine, kui inimese töövõime säilib enam-vähem tavalises ulatuses, ei ole joomasööst. Joomasööst algab tavaliselt sellepärast, et peale ühekordset rohket alkoholi tarvitamist tekib inimesel peaparanduse vajadus. Tekib alkohoolne circulus vitiosus, millest väljumine lõpeb tavaliselt alkoholpsühhoosiga.
Valgus (kirjastus)

Kirjastus Valgus on asutatud 1965. aastal. 1991. aastal lõid sellest lahku kirjastused Koolibri ja Eesti Entsüklopeediakirjastus ning Valgus tegutses edasi rendiettevõttena, 1995. aastal sai kirjastusest osaühing. Juhatuse liige ja vastutav toimetaja on Sirje Laidre. sõnaraamatud keeleõpikud käsiraamatud populaarteaduslik ja tarbekirjandus kultuurilooraamatud ajalooraamatud lasteraamatud Eesti-vene sõnaraamat Võõrsõnade leksikon Eesti-soome sõnaraamat Ladina-eesti sõnaraamat Rahvusvaheliste suhete leksikon Eesti-saksa sõnaraamat Rootsi-eesti sõnaraamat Võõrsõnade leksikon (täiendatud trükk) Saksa-eesti sõnaraamat Eesti-prantsuse sõnaraamat Oxfordi-Dudeni inglise-eesti piltsõnaraamat Soome-eesti sõnaraamat Võõrsõnade leksikon (2012) Eesti-soome sõnaraamat (2015) Üldajaloo sari. Sari tutvustab riikide ajalugu läbi ühiskonna, mõtte ja kultuuri arengu. On ilmunud käsitlused Hispaania, Hiina, Iirimaa, Iisraeli, India, Prantsusmaa, Saksamaa, Suurbritannia ja Ameerika Ühendriikide poliitilisest, majanduslikust ja kultuurilisest ajaloost. Hariv raamatusari lastele koostöös Prantsusmaa kirjastusega Éditions Larousse. Ilmunud: "Minu esimene inglise keele õpik" "Minu esimene entsüklopeedia" "Minu atlas" "Minu esimene tutvus kuulsate kangelastega" "Minu esimene küsimusteraamat" "Minu esimene dinosaurusraamat" "Minu loomaatlas" "Minu kehaatlas" "Mosaiik" (raamatusari) "Seeria A" (raamatusari) Kirjastus Valgus astub homsesse Kirjastuse Valgus koduleht
Maksapõletik

Maksapõletik ehk hepatiit (lad hepatitis) on haiguste rühm, mille ühiseks sümptomiks on maksa põletik. Maksapõletikku esineb nii inimestel kui ka loomadel. Madudel esineb maksas põletikku. Inimestel esinevaid maksapõletikke klassifitseeritakse mitmeti. A-maksapõletik ehk A-hepatiit B-maksapõletik ehk B-hepatiit C-maksapõletik ehk C-hepatiit D-maksapõletik (koos B-hepatiidi viirusega) ehk D-hepatiit E-maksapõletik ehk E-hepatiit h.non-A-non-B ("ei-A-ega-B"-hepatiit) jpt. Maksapõletikke jaotatakse tekkimise põhjuste järgi: kas infektsioosne ehk nakkuslik, ainevahetuslik – alimentaarne või toksiline. Hepatiidiviirused: A-hepatiidi viirus B-hepatiidi viirus C-hepatiidi viirus D-hepatiidi viirus (koos B-hepatiidi viirusega) E-hepatiidi viirus Maksapõletikku võivad põhjustada ka mitmed sugukonda Herpesviridae kuuluvad viirused: Epsteini-Barri-viirus tsütomegaloviirus Herpes-simplex-viirus tuulerõugeviirus mumpsiviirus punetiseviirus adenoviirused enteroviirused/Coxsackie viirus jt. Maksapõletikku võivad põhjustada ka mitmed bakterid ja seened: Coxiella burnetii: Q-palavik Mycobacterium tuberculosis – tuberkuloosi mükobakter leptospiroosid Treponema pallidum pallidum (süüfilis) Salmonella ja Shigella bakterid Rickettsia prk Borrelia Candida jt. Maksapõletikku võivad põhjustada ka mitmed parasiidid: plasmoodiumid (malaaria) amööbid Leishmania (leišmaniaas) Toxoplasma gondii (toksoplasmoos) ehhinokokkid (ehhinokokoos) maksakaanid solkmed jt.  Pikemalt artiklis mürgistuse tekitatud hepatiit Mürgistuse tekitatud hepatiit (lad hepatitis noninfectiosa toxica) on maksapõletik, mille põhjustaja võib olla alkoholhepatiit – alkoholi liigtarvitamisest ehk mürgistusest tekkinud; ravimtekkene maksapõletik – võib olla põhjustatud pikemaaajalisest selliste ravimite (toimeaine) manustamisest nagu diklofenak, chlorpromazin, isoniazid, paratsetamool, methotrexat, chelidonium jpt. Lisaks võivad maksapõletikku põhjustada kiiritusravi, sarkoidoos, autoimmuunne hepatiit, tsirroos ja ka sapipõiepõletik, sapiteedepõletik, vastsündinu hepatiit, kroonilised maksapõletikud, mitmed hea- ja pahaloomulised kasvajad. "Meditsiinisõnastik" 258:2004. Olaf F. Weber, Ulrike Protzer,Comparative Hepatitis, Birkhäuser Verlag, 2008, ISBN 978 3 7643 8557 6, Google'i raamat veebiversioon (vaadatud 28.11.2013) (inglise keeles) Ivanova, A.; Tefanova, V.; Reshetnjak, I.; Kuznetsova, T.; Geller, J.; Lundkvist, Å.; Janson, M.; Neare, K.; Velström, K.; Jokelainen, P.; Lassen, B.; Hütt, P.; Saar, T.; Viltrop, A.; Golovljova, I. (2015). "Hepatitis E Virus in Domestic Pigs, Wild Boars, Pig Farm Workers, and Hunters in Estonia". Food Environ Virol. 7 (4): 403–412. DOI:10.1007/s12560-015-9210-8. PMID 26141050. Lassen, B.; Janson, M.; Neare, K.; Tallo, T.; Reshetnjak, I.; Kuznetsova, T.; Viltrop, A.; Golovljova, I.; Jokelainen, P. (2017). "Prevalence of Antibodies Against Hepatitis E Virus in Veterinarians in Estonia". Vector Borne Zoonotic Dis. 17 (11): 773–776. DOI:10.1089/vbz.2017.2122. PMID 28933680. Selles artiklis on kasutatud saksakeelset artiklit de:Hepatitis seisuga 28.11.2013.
Mga

Mga on alev Venemaal Leningradi oblastis Kirovski rajoonis. Asub Mga jõe ääres, 50 km Peterburist kagus. Alevis asub raudteevägede üksus (sõjaväeosa nr 51046). Mgad läbib Peterburi–Vologda raudtee. Mgas on sündinud eesti kirjanik ja etnoloog Ilmar Talve. Mga alevi koduleht Google map
Jessica Alba

Jessica Marie Alba (sündinud 28. aprillil 1981 Pomonas Californias) on Kuldgloobusele nomineeritud USA filminäitleja. Ta on eelkõige tuntud Maxi osatäitjana telesarjast "Must ingel" ning filmidest "Fantastiline nelik", "Sin City" ja "Sinisesse sügavikku". Jessica Alba sündis Pomonas California osariigis mehhiko päritolu Mark Alba ja prantsuse-hollandi päritolu Catherine Jenseni peres. Isa töö tõttu USA õhujõududes pidi Alba koos oma venna Joshuaga tihti elukohta vahetama, elades nii Biloxis Mississippis kui ka Del Rio's Texases, kuni lõpuks jäädi pidama Californiasse. Näitlemise vastu tundis Alba huvi juba viieaastaselt. Kui ta 12-aastaselt näitlemistunde hakkas võtma, ei läinud kaua aega, kui ta sai esimese rolli. Selleks oli Gaili osa 1994. aasta filmis "Camp Nowhere". Samal aastal tegi ta ka televisioonidebüüdi, kehastades Jessicat telekanali Nickelodeon komöödiasarjas "The Secret World of Alex Mack". Kahel järgmisel aastal kehastas ta Mayat telesarjas "Flipper". "The Secret World of Alex Mack" (Jessica, 1994) "Chicago Hope" (Florie Hernandez, 1996) "Flipper" (Maya Graham, 1995–1997) "Beverly Hills, 90210" (Leanne, 1998) "Dark Angel" (Max Guevara (X5-452), 2000–2002) Alba oli aastatel 2001–2003 kihlatud oma "Dark Angeli" kaasnäitleja Michael Weatherlyga. Seejärel oli ta lühikest aega suhtes hispaania golfimängija Sergio Garcíaga. 2005. aasta jaanuarist on Jessica elukaaslane filmiprodutsent Cash Warren, kellega ta tutvus filmi "Fantastiline nelik" võtetel. Jessica Alba andmekogus IMDb (inglise)
Kirovski rajoon

Kirovski rajoon on haldusüksus Venemaal Leningradi oblastis. Rajoonis on 1 linn, 7 alevit ja 3 valda. Q127209739
Osvaldo Dorticós Torrado

Doktor Osvaldo Dorticós Torrado (17. aprill 1919 Cienfuegos – 23. juuni 1983 La Habana) oli Kuuba poliitik. Ta oli 1959–1976 Kuuba president. Ta astus 1947. aastal Kuuba Rahvaparteisse (Ortodoxos) ja 1952. aasta parlamendivalimistel partei saadikukandidaat. Kuid 10. märtsil võttis president Carlos Prío Socarrásilt võimu kindral Fulgencio Batista ja tühistas valimised. Dorticós sooritas pärast abikaasa surma 1983. aastal enesetapu. Foto
Mehaaniline energia

Mehaaniline energia on keha võime teha mehaanilist tööd. Mehaaniline energia on summa keha kulg- ja pöördliikumise kineetilisest energiast ning keha potentsiaalsest energiast välisjõudude väljas. Mehaanilise energia alla ei kuulu aga keha siseenergia. Juhul kui dissipatiivseid protsesse ei toimu (mille käigus mehaaniline energia muunduks siseenergiaks), on mehaaniline energia jääv. Näiteks keha vabal langemisel Maa raskusjõu väljas muundub potentsiaalne energia kineetiliseks, kuid nende summa jääb muutumatuks: m v 2 2 + m g h = Const {\displaystyle {\frac {mv^{2}}{2}}+mgh={\text{Const}}} . Mehaanilise energia jäävuse seadus
Mehaanilise energia jäävuse seadus

Mehaanilise energia jäävuse seadus on jäävusseadus, mille kohaselt isoleeritud süsteemis, mille kehade vahel mõjuvad ainult konservatiivsed jõud, on süsteemi mehaaniline koguenergia muutumatu. Konservatiivsete jõudude hulka kuuluvad näiteks gravitatsiooniväli (raskusjõud), staatiline elektriväli, elastsusjõud (vedru) jms. Näiteks keha vabal langemisel Maa raskusjõu väljas muundub potentsiaalne energia kineetiliseks, kuid nende summa jääb muutumatuks. Noetheri teoreemi järgi vastab igale füüsikateooria (täpsemalt lagranžiaani) sümmeetriale üks jäävusseadus, st suurus, mis püsib ajas muutumatuna. Kui vastavaks sümmeetriaks on sümmeetria ajaliste nihete suhtes, siis nimetatakse vastavat jäävat suurust energiaks. Energia jäävuse seadus on seega piltlikult öeldes järeldus sellest, et füüsikaseadused püsivad ajas muutumatuna. Kehtib ka vastupidine: kui süsteem pole invariantne ajaliste nihete suhtes (näiteks süsteemi potentsiaalne energia sõltub ajast), siis energia jäävuse seadus enam ei kehti. Energia jäävuse seadus Saveljev, I. (1978). Füüsika üldkursus I. Tallinn: Valgus. lk 73.
Ühtlane ringjooneline liikumine

Ühtlane ringjooneline liikumine ehk ühtlane ringliikumine on keha või masspunkti konstantse kiirusega liikumine mööda ringjoont . Ühtlane ringjooneline liikumine on liikumine konstantse kiirendusega a = v 2 r = ω 2 r , {\displaystyle a={{v^{2}} \over {r}}=\omega ^{2}r,} mis on alati suunatud ringjoone keskpunkti. r tähistab siin ringjoone raadiust, v tähistab kiirust ja ω nurkkiirust. See on näide olukorrast, kus keha liigub ühtlase kiirendusega, kuid selle kiirus ei muutu, sest antud juhul on kiirenduse efekt keha liikumise suuna muutmine. Ühtlaselt kiirenev sirgjooneline liikumine Tiirlemine Pöörlemine